Só lyk jongste Covid-19-gevalle(Argieffoto: Unsplash) Suid-Afrika het 6 381 nuwe Covid-19-gevalle, wat die algehele getal laboratoriumbevestigde gevalle op 3 038 075 en die positiwiteitskoers op 26,4% te staan bring. Nog nege nuwe sterftes is bevestig en tot dusver is 89 975 mense weens die koronavirus in Suid-Afrika dood. Volgens die Nasionale Instituut vir Oordraagbare Siektes (Nios) is daar in hierdie stadium ook 86 728 aktiewe gevalle van die virus, terwyl 2 861 372 mense reeds herstel het. Altesame 24 159 toetse is sedert die vorige verslag gedoen. Die meeste nuwe gevalle bly in Gauteng (70%), gevolg deur KwaZulu-Natal (10%), die Wes-Kaap (6%), Mpumalanga (5%), Limpopo (3%), die Vrystaat en Noordwes (2% elk), en die Oos- en Noord-Kaap (1% elk). Volgens Nios is die getal nuwe positiewe gevalle (26,4%) hoër as ŉ dag tevore (23,8%). Die sewedaggemiddeld staan op 21,1%, ook hoër as die 18,8% van die vorige dag. Die sewedaggemiddeld van daaglikse nuwe gevalle is ook hoër. Intussen is nog 175 mense in hospitale opgeneem om vir Covid-19 behandel te word. Nog 133 468 dosisse entstof is Maandag toegedien.